pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“เกณิกา”เผย “รมว.ยุติธรรม”เร่งขับเคลื่อนแก้ปัญหายาเสพติดในจังหวัดชายแดนใต้ เน้นบำบัด-ดูแล ให้สามารถกลับคืนเข้าสู่ครอบครัว มีอาชีพที่สมเกียรติ
วันจันทร์ที่ 4 มีนาคม 2567
04/03/2567
“เกณิกา”เผย “รมว.ยุติธรรม”เร่งขับเคลื่อนแก้ปัญหายาเสพติดในจังหวัดชายแดนใต้ เน้นบําบัด-ดูแล ให้สามารถกลับคืนเข้าสู่ครอบครัว มีอาชีพที่สมเกียรติ
“เกณิกา”เผย “รมว.ยุติธรรม”เร่งขับเคลื่อนแก้ปัญหายาเสพติดในจังหวัดชายแดนใต้ เน้นบําบัด-ดูแล ให้สามารถกลับคืนเข้าสู่ครอบครัว มีอาชีพที่สมเกียรติ
วันที่ 4 มี.ค. 67 น.ส.เกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า พ.ต.อ.ทวี สอดส่อง รัฐมนตรีว่าการกระทรวงยุติธรรม ได้เดินหน้าแก้ไขปัญหายาเสพติดในพื้นที่จังหวัดชายแดนภาคใต้อย่างต่อเนื่อง ตามนโยบายรัฐบาลภายใต้การนําของ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ซึ่งการแก้ไขปัญหายาเสพติดในขณะนี้ นอกเหนือการจับกุม คือการบําบัดและดูแล เพื่อสนับสนุนการแก้ไขปัญหายาเสพติดอย่างยั่งยืน รวมถึงจําเป็นต้องมีการจัดหางานฝึกทักษะวิชาชีพให้แก่ผู้ที่ผ่านการบําบัดยาเสพติด โดยเน้นการเข้าถึงชุมชน หมู่บ้าน ดูแลกลุ่มเสี่ยงยาเสพติด โดยใช้ความเข้าใจในสภาพพื้นที่สังคมพหุวัฒนธรรม
ปัญหายาเสพติดยังคงเป็นปัญหาใหญ่ทั้งพื้นที่ภาคใต้และภาคอีสาน วันนี้นักโทษกว่าร้อยละ 90 คือคดียาเสพติด รัฐบาลจึงได้มีการดําเนินการดูแลศึกษาเรื่องของผู้เสพให้กลายเป็นผู้ป่วยให้สามารถกลับคืนเข้าสู่ครอบครัว และมีอาชีพที่สมเกียรติ สมศักดิ์ศรี และสิ่งที่สําคัญที่ พ.ต.อ.ทวี กําชับมาตลอดก็คือ อยากให้เจ้าหน้าที่มาหาแนวทางการแก้ปัญหาเสพติดด้วยกัน ด้วยความเคารพ เอื้อเฟื้อต่อหน้าที่ และมีความกรุณาปราณีต่อประชาชน การแก้ปัญหาความเดือดร้อนของประชาชนถือเป็นหน้าที่ ยาเสพติดทําให้ไม่เกิดความสุขในครอบครัวเพราะฉะนั้นการบําบัดฟื้นฟูให้ชุมชนเข้มแข็งและ การแก้ไขปัญหายาเสพติดคือการมอบความสุขให้ครอบครัวและประชาชน
ทั้งนี้ รัฐบาลเชื่อว่า ปัญหาเรื่องของยาเสพติด หากเศรษฐกิจของประเทศเติบโตดีขึ้น ตัวเลขของผู้ข้องเกี่ยวกับยาเสพติดก็จะลดน้อยลง เพราะเมื่อการทํางานไม่เพียงพอต่อการใช้ชีวิตประจําวัน ประชาชนจึงหันไปประกอบอาชีพที่ทุจริต และพึงยาเสพติด เพื่อให้จิตใจสบายขึ้น ซึ่งปัญหาดังกล่าวเป็นปัญหาที่สะสมมายาวนาน ฝั่งรากลึกต่อสังคมไทย รัฐบาลจะพยายามตั้งใจที่จะดําเนินการให้ดียิ่งขึ้น
รัฐบาลไทย-ข่าวทำเนียบรัฐบาล-​ผู้ตรวจฯ วีระกิตติ์ เปิดโต๊ะคุย 7 ภาคเอกชนร่วมขับเคลื่อน MIND และตรวจราชการเมืองเชียงใหม่
วันจันทร์ที่ 4 มีนาคม 2567
04/03/2567
​ผู้ตรวจฯ วีระกิตติ์ เปิดโต๊ะคุย 7 ภาคเอกชนร่วมขับเคลื่อน MIND และตรวจราชการเมืองเชียงใหม่
​ผู้ตรวจฯ วีระกิตติ์ เปิดโต๊ะคุย 7 ภาคเอกชนร่วมขับเคลื่อน MIND และตรวจราชการเมืองเชียงใหม่
เมื่อวันที่ 28 กุมภาพันธ์ 2567 เวลา 13.30 น. นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม ลงพื้นที่จังหวัดเชียงใหม่ เพื่อถ่ายทอดนโยบายกระทรวงอุตสาหกรรมและรับฟังข้อคิดเห็นและข้อเสนอแนะจากผู้ประกอบการภาคเอกชนและหน่วยงานที่เกี่ยวข้องในจังหวัดเชียงใหม่ โดยมี นางพัชรี ใบยา อุตสาหกรรมจังหวัดเชียงใหม่ พร้อมด้วยตัวแทนจากหน่วยงานต่างๆ ได้แก่ สภาอุตสาหกรรมจังหวัดเชียงใหม่, หอการค้าจังหวัดเชียงใหม่, ธนาคารพัฒนาวิสาหกิจขนาดกลางและขนาดย่อมแห่งประเทศไทย สาขาจังหวัดเชียงใหม่, บริษัท เชียงใหม่ ที.ดี จํากัด, ห้างหุ้นส่วนจํากัด พี.ดับบลิว.เอส.คอนกรีต, บริษัท ดีเซ็นทริค จํากัด, บริษัท เชียงใหม่โฟรเซ่นฟู้ดส์ จํากัด (มหาชน) และ บริษัท ชาระมิงค์ จํากัด เข้าร่วมการรับฟังฯ ทั้งนี้ได้ให้ภาคเอกชนประกอบกิจการที่คํานึงถึงสิ่งแวดล้อมเพื่อให้สถานประกอบการ ชุมชน และสังคมอยู่ร่วมกันอย่างเป็นมิตร และสอดคล้องกับกติกาสากล ดูแลรักษาสิ่งแวดล้อมมุ่งสูอุตสาหกรรมสีเขียวและความเป็นกลางทางคาร์บอน ซึ่งสอดคล้องกับนโยบาย MIND ของกระทรวงอุตสาหกรรมที่สนับสนุน "อุตสาหกรรมเศรษฐกิจ เติบโตอย่างยั่งยืนคู่ชุมชน"
เวลา 16.00 น. ผตร.อก. (นายวีระกิตติ์ฯ) ตรวจราชการกรณีปกติ 1/2567 สํานักงานอุตสาหกรรมจังหวัดเชียงใหม่ โดยมีอุตสาหกรรมจังหวัดเชียงใหม่ และเจ้าหน้าที่รายงานผลการดําเนินงานฯ ตามประเด็นการตรวจราชการ รอบที่ 1/2567 ซึ่งได้ให้ข้อเสนอแนะในการตรวจราชการ เช่น
- ให้ สอจ. ตรวจกํากับโรงงานให้ปฏิบัติตามกฎหมายอย่างเคร่งครัด และตรวจกํากับฯ ตามแผนงานที่กําหนดให้ครบถ้วน
- ให้ สอจ. ติดตามผู้ประกอบการทุกรายลงทะเบียนในระบบ i-industry และการรายงานผลต่างๆ ในระบบ ISingleForm
- ให้ สอจ. ประชาสัมพันธ์การรับรองอุตสาหกรรมสีเขียว (GI) พร้อมเชิญชวนสมัครเข้าร่วมโครงการฯ และให้คําแนะนําเพื่อยกระดับการรับรองอุตสาหกรรมสีเขียวให้กับผู้ประกอบการ
- ให้เบิกจ่ายงบประมาณให้เป็นไปตามมาตรการเร่งรัดการเบิกจ่ายงบประมาณ ตามมติ ครม.
- ให้ดําเนินงานโครงการต่าง ๆ ที่ได้รับงบประมาณให้เป็นไปตามเป้าหมาย เป็นต้น
รัฐบาลไทย-ข่าวทำเนียบรัฐบาล-สทนช. เร่งจัดการบริหาร “น้ำ” ควบคุมการทำนาปรังรอบที่ 2
วันจันทร์ที่ 4 มีนาคม 2567
สทนช. เร่งจัดการบริหาร “น้ํา” ควบคุมการทํานาปรังรอบที่ 2
.....
สทนช. เร่งจัดการบริหาร “น้ํา” ควบคุมการทํานาปรังรอบที่ 2
.
สํานักงานทรัพยากรน้ําแห่งชาติ (สทนช.) เผยผลการบูรณาการทํางานร่วมกับหน่วยงานต่าง ๆ ที่เกี่ยวข้องกับการบริหารจัดการน้ําพบว่า ปัจจุบันมีจํานวนพื้นที่ประสบปัญหาภัยแล้งไม่มาก
.
ทั้งนี้ กรมป้องกันและบรรเทาสาธารณภัยได้ประกาศเขตการให้ความช่วยเหลือผู้ประสบภัยพิบัติกรณีฉุกเฉิน (ภัยแล้ง) ในพื้นที่ 3 จังหวัด 4 อําเภอ ได้แก่
.
• พื้นที่ อ.เลาขวัญ อ.พนมทวน จ.กาญจนบุรี ได้รับผลกระทบจากการเพาะปลูกมันสําปะหลัง
• พื้นที่ อ.ตาคลี จ.นครสวรรค์ ได้รับผลกระทบจากการเพาะปลูกนาปีต่อเนื่อง
• พื้นที่ อ.กระทุ่มแบน จ.สมุทรสาคร ประสบการขาดแคลนน้ําจืดจากน้ําทะเลหนุนสูง แต่ปัจจุบันสถานการณ์ในพื้นที่ได้กลับเข้าสู่สภาวะปกติแล้ว
.
สําหรับสถานการณ์น้ําของการประปาส่วนภูมิภาค (กปภ.) สาขาที่มีความเสี่ยงขาดแคลนน้ําดิบในช่วงฤดูแล้งนี้ จํานวน 18 สาขา 14 จังหวัด หน่วยงานที่เกี่ยวข้องได้เร่งหาแนวทางแก้ไขปัญหา เช่น การบริหารจัดการน้ําดิบโดยดึงปริมาณน้ําจากแหล่งน้ําใกล้เคียงมาช่วยเหลือให้เกิดความสมดุล เป็นต้น
.
ในพื้นอื่น ๆ ที่เสี่ยงขาดแคลนน้ํา เช่น เกาะสีชัง จ.ชลบุรี ปัจจุบันจังหวัดได้ประกาศซื้อน้ําจากเอกชน เพื่อบรรเทาปัญหาในบางพื้นที่ของเกาะ ควบคู่ไปกับการให้ความช่วยเหลือต่าง ๆ เช่น การสูบน้ําช่วยเหลือพื้นที่การเกษตร เป็นต้น
.
ส่วนพื้นที่ จ.ประจวบคีรีขันธ์ และ จ.เพชรบุรี ที่มีปริมาณน้ําในอ่างเก็บน้ําค่อนข้างน้อย และมีการเพาะปลูกพืชเศรษฐกิจ เช่น ทุเรียน พื้นที่เพาะปลูกดังกล่าวอยู่บริเวณต้นน้ํา อาจส่งผลกระทบต่อปริมาณน้ําในพื้นที่ท้ายน้ําซึ่งใช้สําหรับการผลิตประปา ดังนั้น หน่วยงานที่เกี่ยวข้องจะลงพื้นที่ไปทําความเข้าใจร่วมกับเกษตรกร เพื่อปรับลดการใช้น้ําให้เหมาะสม และป้องกันปัญหาแย่งใช้น้ําในอนาคต
.
กรณีปัญหาการเพาะปลูกข้าวนาปรังรอบที่ 2 ยังคงมีเกษตรกรในบางพื้นที่คงเดินหน้าเพาะปลูก ได้ส่งผลให้อ่างเก็บน้ําบางแห่งมีการจัดสรรน้ําเกินกว่าแผนที่วางไว้ โดยเฉพาะอ่างฯ ในลุ่มน้ําเจ้าพระยา เช่น เขื่อนสิริกิติ์ เขื่อนภูมิพล เป็นต้น
.
เหตุดังกล่าว สทนช. จึงบูรณาการร่วมกับกรมชลประทาน การไฟฟ้าฝ่ายผลิตแห่งประเทศไทย และกรมส่งเสริมการเกษตร เพื่อควบคุมพื้นที่เพาะปลูกอย่างเคร่งครัด และปรับการระบายน้ําให้อยู่ในปริมาณที่เหมาะสม รวมถึงจะมีการนําน้ําจากลุ่มน้ําอื่น ๆ ที่มีปริมาณน้ํามากเข้ามาช่วยลดการใช้น้ําจากลุ่มน้ําเจ้าพระยา
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​กระทรวงเกษตรฯ จัดฝึกอบรมหลักสูตร นักบริหารการพัฒนาการเกษตรและสหกรณ์ ระดับกลาง รุ่นที่ 108 ระหว่างวันที่ 4 - 14 มีนาคม 2567
วันจันทร์ที่ 4 มีนาคม 2567
​กระทรวงเกษตรฯ จัดฝึกอบรมหลักสูตร นักบริหารการพัฒนาการเกษตรและสหกรณ์ ระดับกลาง รุ่นที่ 108 ระหว่างวันที่ 4 - 14 มีนาคม 2567
​กระทรวงเกษตรฯ จัดฝึกอบรมหลักสูตร นักบริหารการพัฒนาการเกษตรและสหกรณ์ ระดับกลาง รุ่นที่ 108 ระหว่างวันที่ 4 - 14 มีนาคม 2567
นายนวนิตย์ พลเคน รองปลัดกระทรวงเกษตรและสหกรณ์ เป็นประธานในพิธีเปิดโครงการฝึกอบรมหลักสูตร นักบริหารการพัฒนาการเกษตรและสหกรณ์ ระดับกลาง รุ่นที่ 108 ที่จัดขึ้นระหว่างวันที่ 4 - 14 มีนาคม 2567 โดยมีผู้เข้าอบรมจํานวน 105 คน ณ ศูนย์ส่งเสริมและพัฒนาอาชีพเสริมนอกภาคการเกษตร บางไทร สํานักงานการปฏิรูปที่ดินเพื่อเกษตรกรรม ต.ช้างใหญ่ อ.บางไทร จ.พระนครศรีอยุธยา พร้อมมอบนโยบายแก่ผู้เข้ารับการอบรม โดยมุ่งเน้นถึงการพัฒนาตนเองภายใต้สังคมและบริบทที่เปลี่ยนแปลงไปในปัจจุบัน การแสวงหาความรู้ ประสบการณ์ และการนําความรู้ที่ได้ไปพัฒนาองค์กร
สําหรับการการอบรมดังกล่าว มีวัตถุประสงค์เพื่อให้ผู้เข้าอบรมมีความรู้ความเข้าใจบทบาทหน้าที่ความรับผิดชอบของนักบริหารการพัฒนาการเกษตรและสหกรณ์ ระดับกลาง มีความพร้อมในการเป็นผู้นําทีม หัวหน้าทีม หัวหน้ากลุ่ม หรือตําแหน่งอื่นในระดับเดียวกัน สามารถปรับแนวคิด มุมมอง วิธีการทํางาน การสื่อสาร บุคลิกภาพ ตลอดจนวิธีการแก้ปัญหาให้เหมาะสมกับการบริหารองค์กรภาครัฐในบริบทที่มีความเปลี่ยนแปลงและความท้าทาย มีความพร้อมทางด้านภาวะผู้นํา มีทัศนคติ ทักษะความสามารถและสมรรถนะทางการบริหารมีทัศนคติที่เหมาะสมในการทํางานร่วมกับผู้อื่น เข้าใจตนเองและผู้อื่น สามารถใช้กระบวนการสร้างเครือข่ายและระบบพันธมิตรเพื่อบูรณาการการทํางานได้อย่างมีประสิทธิภาพและสามารถถ่ายทอดนโยบายจากระดับสูงไปสู่ระดับปฏิบัติในทีมงานและหน่วยงานที่ตนรับผิดชอบได้อย่างถูกต้องชัดเจน
รัฐบาลไทย-ข่าวทำเนียบรัฐบาล-“รมว.ธรรมนัส” จับมือประธาน กมธ.ความมั่นคงฯ ลงพื้นที่ติดตามผลการแก้ไขปัญหาการลักลอบนำยางพาราเถื่อน จ.กาญจนบุรี
วันจันทร์ที่ 4 มีนาคม 2567
“รมว.ธรรมนัส” จับมือประธาน กมธ.ความมั่นคงฯ ลงพื้นที่ติดตามผลการแก้ไขปัญหาการลักลอบนํายางพาราเถื่อน จ.กาญจนบุรี
“รมว.ธรรมนัส” จับมือประธาน กมธ.ความมั่นคงฯ ลงพื้นที่ติดตามผลการแก้ไขปัญหาการลักลอบนํายางพาราเถื่อน จ.กาญจนบุรี
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ พร้อมด้วยนายรังสิมันต์ โรม ประธานคณะกรรมาธิการความมั่นคงแห่งรัฐ กิจการชายแดนไทย ยุทธศาสตร์ชาติและการปฏิรูปประเทศ ลงพื้นที่ิติดตามผลการดําเนินการแก้ไขปัญหาการลักลอบนํายางพาราเข้ามาในประเทศโดยผิดกฎหมาย ณ จุดผ่อนปรนทางการค้าด่านพระเจดีสามองค์ จ.กาญจนบุรี เพื่อเยี่ยมชมสภาพพื้นที่บรเิวณด่านพระเจดีย์สามองค์ รวมถึงพบปะให้กําลังใจเจ้าหน้าที่ผู้ปฎิบัติงานและชาวบ้านในพื้นที่ สําหรับข้อสรุปแนวทางการแก้ไขปัญหาการลักลอบนํายางพารา ตามการประชุมคณะ กมธ. ร่วมกับกระทรวงเกษตรฯ สรุปได้ว่าห้ามมีการนําเข้ายางพาราทุกประเภท และมีการตรวจสอบกานําเข้าอย่างเข้มงวด ทั้งนี้ ได้มีการขอความร่วมมือกระทรวงพาณิชย์ และกระทรวงการต่างประเทศ ในการเจรจาการค้ากับประเทศเมียนมา ตามข้อตกลงองค์การการค้าโลก (World Trade Organization: WTO) เพื่อหาข้อสรุปทางการค้ายางพาราที่ชัดเจนร่วมกัน ตลอดจนการลงนามข้อตกลงทางการค้าร่วมกันในอนาคตต่อไป
รัฐมนตรีว่าการเกษตรฯ กล่าวว่า กระทรวงเกษตรฯ พร้อมทั้งหน่วยงานภาครัฐที่เกี่ยวข้องพร้อมเดินหน้าภารกิจอย่างเต็มที่ เพื่อชาติบ้านเมือง และโดยเฉพาะพี่น้องเกษตรกรชาวสวนยาง จากราคายางที่ปรับตัวสูงขึ้นอย่างต่อเนื่องชี้ให้เห็นว่าการขับเคลื่อนภารกิจของเราเดินมาถูกทางแล้ว สําหรับสภาพเศรษฐกิจพื้นที่ชายแดน ได้กําชับทุกภาคส่วนให้มีการใช้มาตรการป้องกัน และการตรวจสอบอย่างเข้มข้น โดยหลีกเลี่ยงการปิดด่าน เพื่อลดผลกระทบด้านเศรษฐกิจของชาวบ้านในพื้นที่ ในด้านกรณีเจ้าหน้าที่ด่านกักกันพืชสังขละบุรีถูกข่มขู่ ได้ฝากหน่วยงานด้านความมั่นคงให้มีการดูแลความปลอดภัยของผู้ปฏิบัติงานอีกด้วย
รัฐบาลไทย-ข่าวทำเนียบรัฐบาล-ผู้ตรวจฯ วีระกิตติ์  ตรวจเยี่ยมสถานประกอบการอุตสาหกรรมดีเด่นด้าน SMEs และผู้ผลิตศิลาดลคุณภาพส่งออก
วันจันทร์ที่ 4 มีนาคม 2567
04/03/2567
ผู้ตรวจฯ วีระกิตติ์  ตรวจเยี่ยมสถานประกอบการอุตสาหกรรมดีเด่นด้าน SMEs และผู้ผลิตศิลาดลคุณภาพส่งออก
ผู้ตรวจฯ วีระกิตติ์  ตรวจเยี่ยมสถานประกอบการอุตสาหกรรมดีเด่นด้าน SMEs และผู้ผลิตศิลาดลคุณภาพส่งออก
เมื่อวันที่ 29 กุมภาพันธ์ 2567 เวลา 09.30 น. นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม พร้อมด้วยนางพัชรี ใบยา อุตสาหกรรมจังหวัดเชียงใหม่ เจ้าหน้าที่สํานักงานอุตสาหกรรมจังหวัดเชียงใหม่ และเจ้าหน้าที่ศูนย์ส่งเสริมอุตสาหกรรมภาคที่ 1 ลงพื้นที่เยี่ยมชม บริษัท มูนเลอร์ คอลเลคชั่น จํากัด ผู้ประกอบการผลิตและส่งออกเฟอร์นิเจอร์ไม้จามจุรี ซึ่งได้รับรางวัลอุตสาหกรรมขนาดกลางและขนาดย่อมดีเด่น ประจําปี 2566 สาขาประเภท การบริหารธุรกิจสู่สากล ณ ตําบลสําราญราษฎร์ อําเภอดอยสะเก็ด จังหวัดเชียงใหม่
เวลา 13.30 น. ผตร.อก. พร้อมคณะลงพื้นที่เยี่ยมชม บริษัท สยามศิลาดล จํากัด ประกอบกิจการผลิตและจําหน่ายเครื่องปั้นดินเผา เครื่องไม้แกะสลัก และศิลาดลทุกประเภท ซึ่งมีจุดเด่นด้วยการเคลือบดินเผาสีเขียวแตกลายงา และน้ําเคลือบทํามาจากขี้เถ้าไม้ ผ่านการเผาด้วยความร้อนสูง อีกทั้งใช้ความรู้และความเชี่ยวชาญทางด้านหัตถกรรมในการผลิตชิ้นงานแต่ละชิ้น จึงทําให้เป็นสินค้าคุณภาพส่งออกที่สําคัญและมีคุณค่าสูงของจังหวัด ณ ตําบลต้นเปา อําเภอสันกําแพง จังหวัดเชียงใหม่
รัฐบาลไทย-ข่าวทำเนียบรัฐบาล-PM off to Melbourne to attend 2024 ASEAN-Australia Special Summit
วันจันทร์ที่ 4 มีนาคม 2567
04/03/2567
PM off to Melbourne to attend 2024 ASEAN-Australia Special Summit
PM off to Melbourne to attend 2024 ASEAN-Australia Special Summit
March 4, 2024, Government Spokesperson Chai Wacharonke disclosed that at 0830hrs today, Prime Minister and Minister of Finance Srettha Thavisin will leave from Suvarnabhumi International Airport to arrive at Melbourne, the Commonwealth of Australia, at 2125hrs (Melbourne local time). He is scheduled to attend the 2024 ASEAN-Australia Special Summit during March 4-6, 2024 to celebrate 50 years since Australia became ASEAN's first Dialogue Partner.
At the Summit, the Prime Minister will underscore cooperation in the key areas that benefit Thailand, i.e., seamless logistics in investment, infrastructure, and people-to-people connectivity, FTAs capitalization, infrastructure development (seaport, the Landbridge project, and the EEC), digital economy, and visa facilitation, as well as the Green Agenda.
The Prime Minister will also put forward resolutions to various regional and international issues, such as strategic competition, and will affirm Thailand’s position with regard to the Code of Conduct in the South China Sea, humanitarian assistance to Myanmar, and food and health security. He will emphasize Thailand’s constructive role in establishing ASEAN Centre for Public Health Emergencies and Emerging Diseases (ACPHEED), utilizing green innovation to tackle the climate change, and in advancing the investment and green innovation cooperation.
During the 2024 ASEAN-Australia Special Summit, the Prime Minister will also have bilateral meetings with the Prime Ministers of Malaysia, Lao PDR, Australia, and New Zealand. In addition, he will have a number of meetings with executives of world’s leading companies, i.e., Fortescue (metal mining and green energy); Linfox (transportation and logistics); Redflow (zinc bromine flow battery as clean energy storage); ANCA (software development); NextDC (data management); and Hesta (superannuation fund).
The Prime Minister will complete his mission in Melbourne in the evening of March 6 (local time), and will travel to Berlin, Federal Republic of Germany to attend the ITB Berlin 2024. The Government Spokesperson will later release detail of the Prime Minister’s mission in France and Germany.
รัฐบาลไทย-ข่าวทำเนียบรัฐบาล-สปสช. เตรียมปรับการฉีดวัคซีน “โรคโปลิโอ ชนิดฉีด IPV” เป็น 2 เข็ม ดูแลเด็กไทยแรกเกิดทุกคน
วันจันทร์ที่ 4 มีนาคม 2567
สปสช. เตรียมปรับการฉีดวัคซีน “โรคโปลิโอ ชนิดฉีด IPV” เป็น 2 เข็ม ดูแลเด็กไทยแรกเกิดทุกคน
.....
สปสช. เตรียมปรับการฉีดวัคซีน “โรคโปลิโอ ชนิดฉีด IPV” เป็น 2 เข็ม ดูแลเด็กไทยแรกเกิดทุกคน
.
บอร์ด สปสช. ได้พิจารณาและเห็นชอบ “ข้อเสนอการขยายขอบเขตสิทธิประโยชน์ บริการวัคซีนป้องกันโรคโปลิโอ ชนิดฉีด (IPV)” จาก 1 เข็มเป็น 2 เข็ม พร้อมแผนการจัดหาวัคซีน IPV เพิ่มเติมในปีงบฯ 67
.
ช่วงที่ผ่านมา กรมควบคุมโรค ได้เสนอให้ขยายขอบเขตวัคซีนชนิดฉีด IPV เป็น 2 เข็ม เนื่องจากพบว่าสามารถเพิ่มภูมิคุ้มกันต่อเชื้อโปลิโอสายพันธุ์ที่ 2 และเตรียมพร้อมรองรับการระบาดของโปลิโอจากสายพันธุ์วัคซีนกลายพันธุ์ สายพันธุ์ที่ 2 (VDPV2) นอกจากนี้ในหลายประเทศได้ใช้การฉีดวัคซีน IPV 2 เข็ม
.
ทั้งนี้ การเพิ่มวัคซีน IPV เป็น 2 เข็ม จําเป็นต้องจัดหาวัคซีนเพิ่มอีกประมาณ 1 ล้านเข็มต่อปี ซึ่งบางส่วนได้จัดหาแล้วตามแผนความต้องการและการจัดหาวัคซีนที่คณะกรรมการได้เห็นชอบแล้ว และต้องจัดหาเพิ่มอีก 5.2 แสนเข็ม ซึ่งใช้งบประมาณเพิ่มเติม 145.86 ล้านบาท
.
โดย สปสช. จะใช้งบประมาณที่ประหยัดได้จากการจัดซื้อร่วมตามแผนการจัดซื้อยาปีงบฯ 67 มาดําเนินการ เพื่อให้เป็นไปตามแผนการฉีดวัคซีนฯ
.
การขยายสิทธิประโยชน์บริการวัคซีนโปลิโอชนิดฉีด (IPV) เพิ่ม 1 เข็ม (รวม 2 เข็ม) ในระบบหลักประกันสุขภาพแห่งชาติ เป็นไปตามคําแนะนําขององค์การอนามัยโลก และในระหว่างการจัดหาวัคซีนเพิ่มเติมให้เพียงพอสําหรับการฉีด 2 เข็ม ได้มีคําแนะนําให้นําวัคซีน IPV ที่มีอยู่มาใช้กับเด็กอายุ 2 เดือนก่อนเป็นอันดับแรก จากเดิมที่กําหนดให้วัคซีนชนิดฉีด 1 เข็มในเด็กอายุ 4 เดือน
.
ระยะต่อไป สปสช. จะเสนอประธานลงนามประกาศสิทธิประโยชน์ที่ปรับเพิ่มเติมดังกล่าว และจะแจ้งให้หน่วยบริการรับทราบต่อไป
.
ที่มาhttps://www.nhso.go.th/news/4357
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​PM to attend 2024 ASEAN-Australia Special Summit on March 4-6
วันจันทร์ที่ 4 มีนาคม 2567
04/03/2567
​PM to attend 2024 ASEAN-Australia Special Summit on March 4-6
​PM to attend 2024 ASEAN-Australia Special Summit on March 4-6
March 3, 2024, Government Spokesperson Chai Wacharonke disclosed that Prime Minister and Minister of Finance Srettha Thavisinis scheduled to attend the 2024 ASEAN-Australia Special Summit during March 4-6, 2024 to celebrate 50 years since Australia became ASEAN's first Dialogue Partner.
With his attendance at the 2024 ASEAN-Australia Special Summit, the Prime Minister strives to promote investment cooperation with Australia for economic development of Thailand and the region, and to attract more investment from Australia and vice versa. This is in line with Australia’s “Invested: Southeast Asia Economic Strategy to 2040”, a practical roadmap aiming to significantly increase two-way trade and investment, in recognition that Australia's prosperity and security is linked to the region. The Prime Minister will also take the opportunity to promote the Government’s key policies, especially the Landbridge project and the development of EV ecosystem.
The Prime Minister will also endorse cooperation between Australia and ASEAN in reducing regional conflict by peaceful means, and promoting regional stability and development through the constructive engagement of Australia - the United Kingdom - the United States (AUKUS) and Quadrilateral Security Dialogue (Quad), of which Australia is a member.
Thailand will also ensure that cooperation under the ASEAN-Australia framework benefits the country in a tangible manner, especially an access to funding support of 225 million Australian Dollar from the Australian Government through the Australia for ASEAN (Aus4ASEAN) Initiatives. So far, the Aus4ASEAN has provided funding to projects on environment, digital economy, and capacity building of academic and vocational personnel. Australia has also provided funding support to ASEAN member countries at a bilateral level in such areas as anti-human trafficking, infrastructure development, and public health.
The Prime Minister will be joined by head of state/government leaders of ASEAN member countries (except Myanmar), the Australian Prime Minister, Prime Minister of Timor-Leste as observer, and ASEAN Secretary General at the 2024 ASEAN-Australia Special Summit. He is also scheduled to have bilateral meetings with country leaders and executives of world’s renown firms.
รัฐบาลไทย-ข่าวทำเนียบรัฐบาล-นายกฯ เผยหลังกลับออสเตรเลีย คาดอาจมีแถลงผลการทำงานรัฐบาล 6 เดือน  ย้ำภารกิจรัฐบาลยังมีอีกมาก เรื่องใดยังไม่ดีพอต้องดำเนินการต่อไป
วันจันทร์ที่ 4 มีนาคม 2567
04/03/2567
นายกฯ เผยหลังกลับออสเตรเลีย คาดอาจมีแถลงผลการทํางานรัฐบาล 6 เดือน  ย้ําภารกิจรัฐบาลยังมีอีกมาก เรื่องใดยังไม่ดีพอต้องดําเนินการต่อไป
นายกฯ เผยหลังกลับออสเตรเลีย คาดอาจมีแถลงผลการทํางานรัฐบาล 6 เดือน  ย้ําภารกิจรัฐบาลยังมีอีกมาก เรื่องใดยังไม่ดีพอต้องดําเนินการต่อไป
วันนี้ (4 มีนาคม 2567) เวลา 08.10 น. ณ ท่าอากาศยานสุวรรณภูมิ จังหวัดสมุทรปราการ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์ก่อนเดินทางไปร่วมประชุมสุดยอดอาเซียน-ออสเตรเลีย สมัยพิเศษ (2024 ASEAN-Australia Special Summit) ว่า ภารกิจของรัฐบาลยังมีอีกมาก บางเรื่องยังทําได้ไม่ดีพอ แต่เราก็ต้องดําเนินการกันต่อไป โดยระหว่างเดินทางมาสนามบินได้โทรสั่งงานตลอด เรื่องของความมั่นคง เรื่องของชายแดนที่ต้องดําเนินการอยู่ เชียงใหม่ก็เริ่มมีปัญหาเรื่องไฟป่า ซึ่งเมื่อวานที่ประชุมครม. ได้มีการอนุมัติงบกลางไปช่วยเหลือเพื่อนํางบไปจ้างบุคลากรเพิ่มสําหรับการดูแลป้องกันเรื่องตรงนี้ให้ดี
ทั้งนี้นายกฯ ได้ย้ําว่าให้ผลงานเป็นตัวพิสูจน์บางเรื่องต้องมีการดําเนินการไปก่อนและสิ่งต่าง ๆ ก็จะทยอยเป็นรูปธรรมออกมา ทั้งนี้ภายหลังเดินทางกลับจากการประชุมสุดยอดอาเซียน-ออสเตรเลีย สมัยพิเศษ (2024 ASEAN-Australia Special Summit) คาดว่าประมาณวันที่ 15 หรือ 16 มีนาคม2567 จะมีการแถลงผลการทํางานของรัฐบาลในระยะเวลา 6 เดือน ที่เราได้ไปพบกับบริษัทใหญ่ต่าง ๆ มานั้น ผลสําเร็จเป็นอย่างไร และใครกําลังอยู่ในขั้นตอนไหนบ้าง เพราะได้รับเสียงสะท้อนมาว่าแค่เดินทางไปต่างประเทศแล้วยังไม่มีอะไรเป็นรูปธรรม ซึ่งนายกฯ พร้อมรับฟังและจะได้มาชี้แจงให้รับทราบ ส่วนเรื่องไหนที่ยังไม่ชัดเจนก็ให้แจ้งมา หากสามารถดําเนินการได้ก็จะดําเนินการให้ เพราะไม่อยากถูกต่อว่าโดยไม่เป็นความจริง หากดําเนินการแล้วยังไม่ดีพอก็ให้แจ้งมา รัฐบาลจะพยายามดําเนินการปรับปรุงในหลาย ๆ ด้าน ทั้งนี้ จากที่นายกฯ ได้ลงพื้นที่ไปพบปะกับคนที่อยู่ชายขอบของสังคมซึ่งต้องการการช่วยเหลืออยู่มาก แต่ก็ยังมีอีกหลายพื้นที่ที่ยังไม่ได้ลงพื้นที่ไป เช่น ชุมชนแออัดในกรุงเทพมหานคร ซึ่งนายกฯ กําลังให้ทีมงานของกรุงเทพมหานครเตรียมแผนให้อยู่ว่าจะลงพื้นที่ในโซนไหน
สําหรับปัญหาที่ดินทับซ้อนระหว่างส่วนราชการนั้น นายกฯ ย้ําว่า วันนี้ปลัดกระทรวงทรัพยากรธรรมชาติและสิ่งแวดล้อม จะมีการเรียกประชุมภายใน โดยขอให้เอาเรื่องที่ดินทํากินของประชาชนเป็นที่ตั้ง การจะดําเนินการเรื่องดังกล่าวเป็นเรื่องที่ละเอียดอ่อน ประเด็นกฎหมายมีความซับซ้อน ซึ่งจะต้องยึดแผนที่ทหารในมาตราส่วน 1 : 4,000 เป็นหลัก หากแผนที่ทหารสามารถสืบทราบได้อย่างชัดเจน ถ้าเกิดเป็นพื้นที่ป่าก็ปล่อยให้เป็นพื้นที่ป่าต่อไป ยืนยันว่าไม่มีการแทรกแซงใด ๆ ทั้งสิ้น เอาความต้องการของประชาชนเป็นที่ตั้ง และให้การดําเนินการทุกอย่างชัดเจน ถูกต้องตามกฎหมาย
รัฐบาลไทย-ข่าวทำเนียบรัฐบาล-ยกระดับการดูแลสุขภาพ “พระสงฆ์-สามเณร” ตั้งเป้า มี “กุฏิชีวาภิบาล” ทุกอำเภอ ทั่วประเทศ
วันจันทร์ที่ 4 มีนาคม 2567
ยกระดับการดูแลสุขภาพ “พระสงฆ์-สามเณร” ตั้งเป้า มี “กุฏิชีวาภิบาล” ทุกอําเภอ ทั่วประเทศ
.....
ยกระดับการดูแลสุขภาพ “พระสงฆ์-สามเณร” ตั้งเป้า มี “กุฏิชีวาภิบาล” ทุกอําเภอ ทั่วประเทศ
.
รัฐบาล เปิด โครงการดูแลสุขภาพพระภิกษุสงฆ์และสามเณร เฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธี มหามงคลเฉลิมพระชนมพรรษา 6 รอบ 28 กรกฎาคม 2567 โดยสร้างกลไกการดําเนินงานให้เอื้อต่อการดูแลสุขภาพพระภิกษุสงฆ์ระดับพื้นที่ ครอบคลุมทั้งการให้ความรู้ส่งเสริมสุขภาพ การดูแลรักษาพยาบาลในสถานพยาบาล การเข้าถึงสิทธิการรักษา การจัดตั้งกุฏิชีวาภิบาลและสถานชีวาภิบาลสําหรับดูแลพระสงฆ์อาพาธ มีเป้าหมายจัดตั้ง กุฏิชีวาภิบาล อําเภอละ 1 แห่ง โดยปัจจุบันมีกุฏิ/บ้านชีวาภิบาล ที่พร้อมดําเนินการแล้ว 788 แห่งทั่วประเทศ
.
ทั้งนี้ ข้อมูลปี 2564 ทั่วประเทศไทยมีวัดกว่า 43,000 แห่ง พระสงฆ์-สามเณร ประมาณ 2.4 แสนรูป กว่า 50% อยู่ในวัยสูงอายุ อาพาธโรคเรื้อรัง รวมถึงอาพาธระยะท้าย ซึ่งการดูแลส่งเสริมสุขภาพ ป้องกันโรค รักษาพยาบาล การควบคุมโรคและการจัดการปัจจัยคุกคามสุขภาพ ต้องเป็นไปตามหลักพระธรรมวินัยและธรรมนูญสุขภาพพระสงฆ์ พ.ศ.2566
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สป., บก.ทท., บก.ทบ., บก.ทร., และ บก.ทอ. จัดพิธีลงนามบันทึกข้อตกลง (MOU) การส่งเสริมการออมกับกองทุนการออมแห่งชาติ โดย รมว.กห. ร่วมเป็นสักขีพยาน
วันจันทร์ที่ 4 มีนาคม 2567
สป., บก.ทท., บก.ทบ., บก.ทร., และ บก.ทอ. จัดพิธีลงนามบันทึกข้อตกลง (MOU) การส่งเสริมการออมกับกองทุนการออมแห่งชาติ โดย รมว.กห. ร่วมเป็นสักขีพยาน
...
วันนี้ (วันที่ 1 มีนาคม 2567) ณ ห้องประชุมสุรศักดิ์มนตรี ศาลาว่าการกระทรวงกลาโหม นายสุทิน คลังแสง รัฐมนตรีว่าการกระทรวงกลาโหม เป็นสักขีพยานให้กับ ปล.กห., ผบ.ทสส., ผบ.ทบ., ผช.ผบ.ทร., ผช.ผบ.ทอ., รอง ปล.กค. (ปฏิบัติหน้าที่ประธานกรรมการกองทุนการออมแห่งชาติ) และเลขาธิการคณะกรรมการกองทุนการออมแห่งชาติ ตลอดจนสมาคมภริยาเหล่าทัพ ในการร่วมพิธีลงนามบันทึกข้อตกลงความร่วมมือ (MOU) การส่งเสริมการออมกับกองทุนการออมแห่งชาติ ระหว่างสํานักงานปลัดกระทรวงกลาโหม กองบัญชาการกองทัพไทยกองทัพบก กองทัพเรือ และกองทัพอากาศ กับกองทุนการออมแห่งชาติ เพื่อเสริมสร้างความแข็งแกร่งทางการเงินและการออมเพื่อวัยเกษียณ รวมทั้งผลักดันวิสัยทัศน์ร่วมกันในการมอบโอกาสอย่างเท่าเทียมและทั่วถึงไปยังภาคประชาชนทั้งประเทศ
สําหรับบันทึกข้อตกลงฯ ถือเป็นช่องทางการออมขั้นพื้นฐานให้กับผู้ที่ยังไม่ได้รับความคุ้มครองเพื่อการชราภาพ โดยเฉพาะกลุ่มแรงงานนอกระบบ หรือผู้ประกอบอาชีพอิสระที่อยู่นอกระบบ รวมทั้งกําลังพลและบุคคลในครอบครัวทหารให้ได้รับผลประโยชน์ในรูปแบบบํานาญ
ในการนี้ นายสุทิน คลังแสง รมว.กห. ได้กล่าว “แสดงความรู้สึกยินดีในการลงนามบันทึกข้อตกลงฯ ซึ่งจะมีประโยชน์กับกําลังพลและครอบครัว ตลอดจนประชาชนทั่วไปที่มีการดําเนินการเกี่ยวกับการออม โดยจะเป็นพื้นฐานที่ต้องสร้างการมีอยู่มีกิน แต่ก็ต้องสร้างวินัยให้กับตนเองด้วย และเมื่อคุณภาพชีวิตดีขึ้นแล้วก็จะส่งผลในการสร้างความมั่นคงให้กับประเทศชาติ ทั้งนี้ โครงการนี้มีการออกแบบไว้เป็นอย่างดีและจะเป็นแรงจูงใจให้เกิดการออมต่อๆ ไปในอนาคต และเชื่อว่าจะส่งผลให้การปฏิบัติงานมีสิทธิภาพต่อไปอีกด้วย”
รัฐบาลไทย-ข่าวทำเนียบรัฐบาล-รมช.มหาดไทยลงพื้นที่จังหวัดกระบี่ตรวจเยี่ยม ติดตามผลการดำเนินงานตามนโยบายของ มท.1 ย้ำกปภ.เร่งแก้ไขปัญหาความเดือดร้อนของประชาชนจากการไม่มีน้ำประปาใช้ เนื่องจากนักท่องเที่ยวเพิ่มขึ้น
วันอาทิตย์ที่ 3 มีนาคม 2567
03/03/2567
รมช.มหาดไทยลงพื้นที่จังหวัดกระบี่ตรวจเยี่ยม ติดตามผลการดําเนินงานตามนโยบายของ มท.1 ย้ํากปภ.เร่งแก้ไขปัญหาความเดือดร้อนของประชาชนจากการไม่มีน้ําประปาใช้ เนื่องจากนักท่องเที่ยวเพิ่มขึ้น
รมช.มหาดไทยลงพื้นที่จังหวัดกระบี่ตรวจเยี่ยม ติดตามผลการดําเนินงานตามนโยบายของ มท.1 ย้ํา กปภ.เร่งแก้ไขปัญหาความเดือดร้อนของประชาชนจากการไม่มีน้ําประปาใช้ เนื่องจากนักท่องเที่ยวเพิ่มขึ้นอย่างต่อเนื่องทําให้น้ําไม่เพียงพอต่อการอุปโภคและบริโภค
วันนี้ (3 มีนาคม 2567) เวลา 10.00 น. นายชาดา ไทยเศรษฐ์ รัฐมนตรีช่วยว่าการกระทรวงมหาดไทย ลงพื้นที่ตรวจเยี่ยมและติดตามผลการดําเนินงานภารกิจสําคัญของกระทรวงมหาดไทย ภายใต้นโยบายของนายอนุทิน ชาญวีรกุล รองนายกรัฐมนตรีและรัฐมนตรีว่าการกระทรวงมหาดไทยในพื้นที่จังหวัดกระบี่ โดยมี นายสมชาย หาญภักดีปฏิมา ผู้ว่าราชการจังหวัดกระบี่ สมาชิกสภาผู้แทนราษฎรจังหวัดกระบี่ และหัวหน้าส่วนราชการจังหวัดกระบี่ ร่วมให้การต้อนรับ
ในการนี้ รัฐมนตรีช่วยว่าการกระทรวงมหาดไทยได้ติดตามความคืบหน้าการดําเนินโครงการก่อสร้างถนน โดยกรมโยธาธิการและผังเมือง และได้มีข้อสั่งการให้เร่งรัดการดําเนินงานโครงการดังกล่าว และขอให้ดูแลรักษาความปลอดภัยตลอดจนป้องกันอันตรายที่อาจเกิดขึ้นระหว่างการก่อสร้างถนน อาทิ การจัดเก็บเศษขยะ วัสดุก่อสร้าง การกําหนดสัญญาณไฟเพื่อแจ้งเตือนประชาชนผู้ใช้ถนนระมัดระวังในการสัญจร
นอกจากนี้ รัฐมนตรีช่วยว่าการกระทรวงมหาดไทยได้มีข้อสั่งการให้การประปาส่วนภูมิภาคจังหวัดกระบี่ เร่งแก้ไขปัญหาความเดือดร้อนของประชาชนจากการไม่มีน้ําประปาใช้ เนื่องจากนักท่องเที่ยวเพิ่มขึ้นอย่างต่อเนื่องทําให้น้ําไม่เพียงพอต่อการอุปโภคและบริโภค
รัฐบาลไทย-ข่าวทำเนียบรัฐบาล-กรมทางหลวงชนบท ยกระดับถนนสายแยก ทล.2412 - ชุมชนบ้านชีทวน อำเภอเขื่องใน จังหวัดอุบลราชธานี แล้วเสร็จ
วันจันทร์ที่ 4 มีนาคม 2567
กรมทางหลวงชนบท ยกระดับถนนสายแยก ทล.2412 - ชุมชนบ้านชีทวน อําเภอเขื่องใน จังหวัดอุบลราชธานี แล้วเสร็จ
...
กรมทางหลวงชนบท (ทช.) โดยสํานักงานทางหลวงชนบที่ 7 (อุบลราชธานี) ดําเนินโครงการยกระดับถนนสายแยก ทล.2412 - ชุมชนบ้านชีทวน อําเภอเขื่องใน จังหวัดอุบลราชธานี แล้วเสร็จ โดยได้ทําการก่อสร้างแบบแอสฟัลท์ติกคอนกรีต ผิวจราจรกว้าง 6 เมตร ไหล่ทางกว้าง 0.50 - 1 เมตร ทั้งหมด 7 ช่วง ได้แก่ ช่วงที่ 1 กม. ที่ 0+000 - 2+025 ช่วงที่ 2 กม. ที่ 0+000 - 0+742 ช่วงที่ 3 กม. ที่ 0+000 - 0+290 ช่วงที่ 4 กม. ที่ 0+000 - 1+025 ช่วงที่ 5 กม. ที่ 0+000 - 0+790 ช่วงที่ 6 กม. ที่ 0+000 - 0+700 และช่วงที่ 7 กม. ที่ 0+000 - 0+325 ระยะทาง 5.5 กิโลเมตร พร้อมทั้งก่อสร้างท่อลอดเหลี่ยมคอนกรีตเสริมเหล็ก ระบบระบายน้ํา ติดตั้งป้ายจราจร งานเครื่องหมายจราจรบนผิวทาง และอุปกรณ์อํานวยความปลอดภัย ใช้งบประมาณรวม 23.295 ล้านบาท ช่วยแก้ไขปัญหาการคมนาคม ขนส่ง และการสัญจรไปมาของประชาชน บรรเทาความเดือดร้อนในการเดินทาง สามารถขนส่งผลผลิตทางการเกษตรได้อย่างสะดวกและปลอดภัยมากยิ่งขึ้น ลดความเสี่ยงต่อการเกิดอุบัติเหตุทางถนน เพื่อรองรับการขยายตัวทางเศรษฐกิจ การท่องเที่ยว ของชุมชนให้มีประสิทธิภาพ
รัฐบาลไทย-ข่าวทำเนียบรัฐบาล-กระทรวงเกษตรฯ จัดประชุมคณะกรรมการอำนวยการโครงการ “รักษ์น้ำเพื่อพระแม่ของแผ่นดิน” พร้อมเชิญชวนทุกหน่วยงานในสังกัดร่วมกันจัดกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโ
วันอังคารที่ 5 มีนาคม 2567
กระทรวงเกษตรฯ จัดประชุมคณะกรรมการอํานวยการโครงการ “รักษ์น้ําเพื่อพระแม่ของแผ่นดิน” พร้อมเชิญชวนทุกหน่วยงานในสังกัดร่วมกันจัดกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโ
กระทรวงเกษตรฯ จัดประชุมคณะกรรมการอํานวยการโครงการ “รักษ์น้ําเพื่อพระแม่ของแผ่นดิน” พร้อมเชิญชวนทุกหน่วยงานในสังกัดร่วมกันจัดกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ
นายจรัลธาดา กรรณสูต องคมนตรี ในฐานะที่ปรึกษากิตติมศักดิ์ของโครงการฯ “รักษ์น้ําเพื่อพระแม่ของแผ่นดิน” พร้อมด้วย ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานการประชุมคณะกรรมการอํานวยการโครงการ “รักษ์น้ําเพื่อพระแม่ของแผ่นดิน” ครั้งที่ 1/2567 โดยมี นายประยูร อินสกุล ปลัดกระทรวงเกษตรและสหกรณ์ และหน่วยงานที่เกี่ยวข้อง เข้าร่วม ณ ห้องประชุมกระทรวงเกษตรและสหกรณ์ โดยที่ประชุมได้รับทราบผลการดําเนินโครงการตั้งแต่ปี 2551 ถึงปัจจุบัน มีการบูรณาการร่วมกันหลายภาคส่วน เพื่อพัฒนาชีวิตและความเป็นอยู่ของประชาชนควบคู่กับการอนุรักษ์ทรัพยากรธรรมชาติและสิ่งแวดล้อม ครอบคลุมพื้นที่ทั้งหมด 129 กลุ่มบ้าน ดังนี้ 1) การพัฒนาด้านเศรษฐกิจและสังคมให้ประชาชนมีอาชีพที่มั่นคง ด้วยการเกษตรที่เป็นมิตรต่อสิ่งแวดล้อม และการเกษตรแบบประณีตที่ให้ผลตอบแทนสูง ภายใต้มาตรฐานอาหารปลอดภัย คือ GAP และเกษตรอินทรีย์ ทําให้เกษตรกรมีรายได้เพิ่ม จากภาคการเกษตร 114,003,521 บาท โดยเกษตรกรในพื้นที่ลุ่มน้ําหมันมีรายได้เฉลี่ยต่อครัวเรือนสูงสุด 122,116 บาท/ปี 2) ด้านการอนุรักษ์และฟื้นฟูทรัพยากรธรรมชาติและสิ่งแวดล้อม โดยใช้แผนที่ดินรายแปลงกําหนดขอบเขตพื้นที่ป่ากับพื้นที่ทํากินอย่างมีส่วนร่วม และวางแผนการใช้พื้นที่อย่างเหมาะสม ส่งผลให้ทุกหมู่บ้านหลักมีพื้นที่บุกรุกลดลง จากกิจกรรมการปรับระบบการเพาะปลูกและใช้พื้นที่อย่างเหมาะสม และมีพื้นที่สีเขียวเพิ่มขึ้น 85,625 ไร่ 3) ด้านการพัฒนาโครงสร้างพื้นฐานที่จําเป็น มีการจัดการน้ําเพื่อการอุปโภคและบริโภคที่เป็นระบบมากขึ้น และ 4) ด้านการพัฒนาพื้นที่ต้นแบบและศูนย์เรียนรู้เป็นศูนย์กลางในการพัฒนา มีศูนย์เรียนรู้ชุมชน 14 แห่ง ที่สามารถขับเคลื่อนโดยกลุ่มเกษตรกรเอง มีเกษตรกรผู้นําที่สามารถถ่ายทอดองค์ความรู้ 64 ราย และสามารถกระจายความรู้ได้ถึง 110 กลุ่มบ้าน ส่งผลให้มีเกษตรกรที่ได้รับการถ่ายทอดองค์ความรู้ 54,345 ราย
รัฐมนตรีเกษตรฯ กล่าวว่า กระทรวงเกษตรฯ ขอความร่วมมือหน่วยงานที่เกี่ยวข้องร่วมกันจัดกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ ผ่านโครงการ “รักษ์น้ําเพื่อพระแม่ของแผ่นดิน” โดยคัดเลือกพื้นที่จาก 129 กลุ่มบ้าน ให้เกิดการพัฒนาสู่พื้นที่ต้นแบบและแหล่งเรียนรู้อย่างเป็นรูปธรรมอันจะเป็นการสืบสานพระราชปณิธานในการสร้างประโยชน์สู่แก่ประชาชนและประเทศชาติต่อไป
รัฐบาลไทย-ข่าวทำเนียบรัฐบาล-นายกรัฐมนตรี ปิดท้ายทริป “เที่ยวใต้ สุดใจ” ที่ จ.นราธิวาส
วันอังคารที่ 5 มีนาคม 2567
05/03/2567
นายกรัฐมนตรี ปิดท้ายทริป “เที่ยวใต้ สุดใจ” ที่ จ.นราธิวาส
วันพฤหัสบดีที่ 29 กุมภาพันธ์ 2567
ต่อจากนี้ไป ขอเชิญรับฟังไทยคู่ฟ้า
วันนี้(29ก.พ.67) เป็นวันที่ 3 ของกิจกรรมนําร่องส่งเสริมการท่องเที่ยวสามจังหวัดชายแดนภาคใต้
“เที่ยวใต้ สุดใจ” นายเศรษฐา ทวีสิน นายกรัฐมนตรี นําคณะไปที่ จ.นราธิวาส
เยี่ยมชมกิจกรรมภายในพิพิธภัณฑ์มรดกวัฒนธรรมอิสลามและศูนย์การเรียนรู้คัมภีร์อัล กุรอาน
พบคณะกรรมการอิสลามประจําจังหวัด
และเป็นประธานในการประชุมหารือยกระดับการท่องเที่ยวและพัฒนาการท่องเที่ยวในสามจังหวัดชายแดนใต้
เพื่อให้เกิดกิจกรรมกระตุ้นเศรษฐกิจและความครึกครื้นภายในพื้นที่
โดยทั้งสามจังหวัดชายแดนใต้มีศิลปะวัฒนธรรม แหล่งท่องเที่ยวทางธรรมชาติ
และอาหารท้องถิ่นที่ขึ้นชื่อและเป็นเอกลักษณ์ ประชาชนมีอัธยาศัยไมตรีมีความเป็นเจ้าบ้านที่ดี
เชื่อว่ามีศักยภาพด้านการท่องเที่ยวไม่แพ้ที่อื่น
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​ปลัดฯ“ไพโรจน์”ลงพื้นที่หนองจอก เปิดอบรมสานตะกร้าหวายเทียม เพิ่มทักษะอาชีพ มีงานทำ มีรายได้
วันอังคารที่ 5 มีนาคม 2567
05/03/2567
​ปลัดฯ“ไพโรจน์”ลงพื้นที่หนองจอก เปิดอบรมสานตะกร้าหวายเทียม เพิ่มทักษะอาชีพ มีงานทํา มีรายได้
​ปลัดฯ“ไพโรจน์”ลงพื้นที่หนองจอก เปิดอบรมสานตะกร้าหวายเทียม เพิ่มทักษะอาชีพ มีงานทํา มีรายได้
วันที่ 5 มีนาคม 2567 เวลา 10.00 น. นายไพโรจน์ โชติกเสถียร ปลัดกระทรวงแรงงาน เป็นประธานในพิธีเปิดอบรมหลักสูตรสานตะกร้าด้วยหวายเทียม โดยมี นายกฤตภัทร ครุฑกุล ผู้อํานวยการสํานักตรวจและประเมินผล กล่าวรายงาน และ นายศรีศักดิ์ แสงสุข ผู้นําชุมชนพื้นที่ 5 กล่าวต้อนรับ ณ ที่ทําการชุมชน หมู่ 5 แขวงกระทุ่มราย เขตหนองจอก กรุงเทพมหานคร
นายไพโรจน์ กล่าวว่า กระทรวงแรงงานมีการดําเนินโครงการแก้ไขปัญหาความเดือดร้อนด้านอาชีพ เพื่อการมุ่งเน้นส่งเสริมให้ประชาชนผู้ด้อยโอกาส ว่างงาน ขาดรายได้ ผู้ได้รับผลกระทบจากภัยธรรมชาติ หรือผู้ได้รับผลกระทบจากภัยวิกฤตเศรษฐกิจ ให้ได้รับความช่วยเหลือ ฟื้นฟู โดยการส่งเสริมให้มีงานทํา มีอาชีพ มีรายได้ ที่เข้าถึงประชาชนในพื้นที่ ชุมชน ทุกจังหวัดทั่วประเทศ โดยกําหนดเป็น 2 กิจกรรม คือ กิจกรรมจ้างงานเร่งด่วน และกิจกรรมพัฒนาทักษะฝีมือแรงงาน
นายไพโรจน์ กล่าวต่อว่า กระทรวงแรงาน ได้รับแจ้งความต้องการของประชาชนในพื้นที่ เพื่อการฝึกทักษะฝีมือในอาชีพต่าง ๆ ซึ่งมีการดําเนินการโดยอาสาสมัครแรงงานกรุงเทพมหานคร จึงได้สนับสนุนงบประมาณ ภายใต้โครงการแก้ไขปัญหาความเดือดร้อนด้านอาชีพกระทรวงแรงงาน เพื่อการจัดฝึกอบรมอาชีพตามที่มีการแจ้งความประสงค์ รวมทั้งการสนับสนุนงบประมาณเพื่อดําเนินโครงการแก้ไขปัญหาความเดือดร้อนด้านอาชีพในพื้นที่กรุงเทพมหานคร ปีงบประมาณ พ.ศ. 2567 หลักสูตรการสานตะกร้าด้วยหวายเทียม ระหว่างวันที่ 4 – 7 มีนาคม 2567 ณ ที่ทําการชุมชน หมู่ 5 แขวงกระทุ่มราย เขตหนองจอก กรุงเทพมหานคร
“ผมหวังเป็นอย่างยิ่งว่า ผู้เข้ารับการอบรมสานตะกร้าด้วยหวายเทียม จะนําความรู้ที่ได้รับไปต่อยอดเพื่อการรวมกลุ่มอาชีพ เพื่อการสร้างรายได้ที่เพิ่มขึ้น และการมีคุณภาพชีวิตที่ดี จึงขออํานวยพรให้การจัดอบรมในครั้งนี้ ประสบความสําเร็จ บรรลุตามวัตถุประสงค์ที่กําหนดไว้” นายไพโรจน์ กล่าวในท้ายที่สุด
โดยหลักสูตรการสานตะกร้าด้วยหวายเทียมมีผู้เข้าร่วมอบรม จํานวน 20 คน เป็นผู้ที่มีที่พักอาศัยอยู่ในเขตหนองจอก และประสงค์ที่จะมีการฝึกทักษะ เพื่อการมีรายได้ที่เพิ่มขึ้น
+++++++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-"วราวุธ" เผย 8 มี.ค.นี้ พม. เตรียมจัดงานวันสตรีสากลทั่วประเทศ มุ่งเสริมพลังสตรีและเด็กหญิง ขจัดความยากจนสู่ความเท่าเทียมระหว่างเพศ บนพื้นฐานครอบครัวที่อบอุ่น
วันอังคารที่ 5 มีนาคม 2567
"วราวุธ" เผย 8 มี.ค.นี้ พม. เตรียมจัดงานวันสตรีสากลทั่วประเทศ มุ่งเสริมพลังสตรีและเด็กหญิง ขจัดความยากจนสู่ความเท่าเทียมระหว่างเพศ บนพื้นฐานครอบครัวที่อบอุ่น
"วราวุธ" เผย 8 มี.ค.นี้ พม. เตรียมจัดงานวันสตรีสากลทั่วประเทศ มุ่งเสริมพลังสตรีและเด็กหญิง ขจัดความยากจนสู่ความเท่าเทียมระหว่างเพศ บนพื้นฐานครอบครัวที่อบอุ่น
วันที่ 3 มีนาคม 2567 ที่ทําเนียบรัฐบาล นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) กล่าวว่า ในวันที่ 8 มีนาคม 2567 กระทรวง พม.โดยกรมกิจการสตรีและสถาบันครอบครัว (สค.) จะจัดงานวันสตรีสากล ประจําปี 2567 ภายใต้แนวคิด“เสริมพลังสตรีและเด็กหญิง ขจัดความยากจนสู่ความเท่าเทียมระหว่างเพศ บนพื้นฐานครอบครัวที่อบอุ่น” เนื่องจากวันที่ 8 มีนาคมของทุกปีนั้น องค์การสหประชาชาติ กําหนดให้เป็นวันสตรีสากล และประเทศไทยของเราได้เฉลิมฉลองวันสตรีสากลมาเป็นเวลา 36 ปี โดยภายในงานจะนําเสนอถึงการส่งเสริม พัฒนา สนับสนุนบทบาทสตรีทุกภาคส่วนของสังคม ไม่ว่าจะเป็นภาครัฐและเอกชน รวมถึงการเมือง ให้มีการปฏิบัติที่เท่าเทียมกันระหว่างเพศ ซึ่งรัฐบาลได้ให้ความสําคัญเป็นอย่างยิ่ง รวมถึงการขจัดความเหลื่อมล้ํา สร้างความเป็นธรรมให้สอดคล้องกับเป้าหมายการพัฒนาอย่างยั่งยืนที่องค์การสหประชาชาติกําหนดไว้
นายวราวุธ กล่าวเพิ่มเติมว่า งานวันสตรีสากลปีนี้ จะมีการมอบรางวัลเพื่อเชิดชูเกียรติแก่สตรี บุคคลและหน่วยงานต่างๆ ที่ทํางานด้านสตรีตลอดระยะเวลาที่ผ่านมา และจะมีการจัดแสดงนิทรรศการเครือข่ายด้านสตรีทั่วประเทศ ประชาชน และความเสมอภาคทางเพศ โดยในวันเดียวกันนั้น ทางจังหวัด โดยสํานักงานพัฒนาสังคมและความมั่นคงของมนุษย์จังหวัด (พมจ.) ทั้ง 76 จังหวัดทั่วประเทศ จะมีการจัดงานเฉลิมฉลองเนื่องในวันสตรีสากลเช่นเดียวกัน
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง
#พมพอใจให้ทุกวัยพึงพอใจในพม #พมหนึ่งเดียว #ศรส #วันสตรีสากล
รัฐบาลไทย-ข่าวทำเนียบรัฐบาล-รมว.ยุติธรรม เป็นประธานเปิดโครงการสัมนนาทางวิชาการ เรื่อง “แนวทางในการพิจารณาวินิจฉัยคดีตรวจสอบทรัพย์สินตามประมวลกฎหมายยาเสพติด”
วันอังคารที่ 5 มีนาคม 2567
05/03/2567
รมว.ยุติธรรม เป็นประธานเปิดโครงการสัมนนาทางวิชาการ เรื่อง “แนวทางในการพิจารณาวินิจฉัยคดีตรวจสอบทรัพย์สินตามประมวลกฎหมายยาเสพติด”
รมว.ยุติธรรม เป็นประธานเปิดโครงการสัมนนาทางวิชาการ เรื่อง “แนวทางในการพิจารณาวินิจฉัยคดีตรวจสอบทรัพย์สินตามประมวลกฎหมายยาเสพติด”
ในวันอังคารที่ ๕ มีนาคม ๒๕๖๗ เวลา ๐๙.๓๐ น. พันตํารวจเอกทวี สอดส่อง รัฐมนตรีว่าการกระทรวงยุติธรรม เป็นประธานเปิดโครงการสัมนนาทางวิชาการ เรื่อง “แนวทางในการพิจารณาวินิจฉัยคดีตรวจสอบทรัพย์สินตามประมวลกฎหมายยาเสพติด” โดยมี นายนิยม เติมศรีสุข ผู้ช่วยรัฐมนตรีประจํากระทรวงยุติธรรม พลตํารวจโท ภาณุรัตน์ หลักบุญ เลขาธิการ ป.ป.ส. นายอิทธิพร แก้วทิพย์ รองอัยการสูงสุด พร้อมด้วยคณะกรรมการตรวจสอบทรัพย์สิน คณะอนุกรรมการตรวจสอบทรัพย์สินภาค ๑-๙ และ กทม. คณะอนุกรรมการกลั่นกรองเพื่อพิจารณาคดีรายสําคัญ และเจ้าหน้าที่ที่เกี่ยวข้อง เข้าร่วมฯ ณ โรงแรมทีเค พาเลซ แอนด์ คอนเวนชั่น กรุงเทพมหานคร
โดยมีวัตถุประสงค์เพื่อแลกเปลี่ยนความคิดเห็น และซักซ้อมความเข้าใจรูปแบบและแนวทางการพิจารณาวินิจฉัยคดีของคณะกรรมการตรวจสอบทรัพย์สินและคณะอนุกรรมการที่ได้รับมอบหมายให้เป็นไปในทิศทางเดียวกัน และนําไปสู่การบังคับใช้มาตรการริบทรัพย์สินตามประมวลกฎหมายยาเสพติดให้เป็นไปอย่างมีประสิทธิภาพ รวมทั้งเป็นการระดมความคิดเห็นและข้อเสนอแนะเกี่ยวกับแนวทางในการพัฒนาการรวบรวมข้อเท็จจริงหรือปรับปรุงข้อกฎหมายให้สอดคล้องกับการบังคับใช้กฎหมายในปัจจุบัน
ในการนี้ รัฐมนตรีว่าการกระทรวงยุติธรรม ได้กล่าวใจความสําคัญตอนหนึ่งว่า รัฐบาลภายใต้การนําของนายเศรษฐา ทวีสิน นายกรัฐมนตรี ได้มีแนวทางให้ใช้มาตราการปราบปรามทางกฎหมายอย่างจริงจัง โดยเฉพาะผู้ผลิตและผู้ค้ายาต้องขยายผลและยึดทรัพย์เพื่อตัดวงจรการค้ายาเสพติด เวทีในวันนี้จะเป็นเวทีที่มีประโยชน์อย่างยิ่ง เนื่องจากได้ระดมผู้ที่เป็นกลไกสําคัญในการกํากับการทํางานของเจ้าพนักงาน ป.ป.ส. ที่เป็นผู้ได้รับมอบหมายให้ดําเนินการตรวจสอบทรัพย์สินให้สามารถปฏิบัติและตอบสนองการดําเนินงานตามนโยบายรัฐบาลได้อย่างมีประสิทธิภาพ แม้กฎหมายและระเบียบจะดีแค่ไหนแต่หากขาดการบังคับใช้ให้มีประสิทธิภาพ ถือว่าเป็นการใช้อย่างไม่คุ้มค่า ดังนั้น เมื่อเรามีกฎหมายที่เอื้อให้เรามีอํานาจมากขึ้น สิ่งที่ตามมา คือ ประสิทธิภาพของการพิจารณาวินิจฉัยและตรวจสอบ อีกทั้งการระดมความคิดเห็นและข้อเสนอแนะจากคณะกรรมการและคณะอนุกรรมการในครั้งนี้จะเป็นประโยชน์ในการกําหนดกรอบแนวทางปฏิบัติในการดําเนินการตรวจสอบทรัพย์สินให้เป็นไปตามระเบียบ และข้อกฎหมายที่กําหนดไว้อย่างเคร่งครัด อันจะทําให้การปฎิบัติงานของเจ้าพนักงาน ป.ป.ส.เกิดความโปร่งใส และทําให้การดําเนินการตรวจสอบทรัพย์สินเกิดประสิทธิภาพมากยิ่งขึ้นต่อไป
รัฐบาลไทย-ข่าวทำเนียบรัฐบาล-เชิญชวนประชาชนร่วมกิจกรรมวันมาฆบูชา ประจำปี 2567
วันอังคารที่ 5 มีนาคม 2567
05/03/2567
เชิญชวนประชาชนร่วมกิจกรรมวันมาฆบูชา ประจําปี 2567
วันเสาร์ที่ 24 กุมภาพันธ์ 2567
ต่อจากนี้ไป ขอเชิญรับฟังไทยคู่ฟ้า
รัฐบาลสืบสานพระพุทธศาสนา
ขอเชิญชวนพุทธศาสนิกชนและประชาชนที่สนใจเข้าร่วมกิจกรรมส่งเสริมการเผยแผ่พระพุทธศาสนาเนื่
องในเทศกาลวันมาฆบูชา ประจําปี 2567 ในวันนี้ (24ก.พ.67) ณ บริเวณลานหน้าพระประธานพุทธมณฑล
ถ.พุทธมณฑลสาย 4 ต.ศาลายา อ.พุทธมณฑล จ.นครปฐม โดยในเวลา 07.00 น.
มีพิธีเจริญพระพุทธมนต์และพิธีทําบุญตักบาตร เวลา 17.00 น. มีพิธีเวียนเทียน และในเวลา 18.30 น.
มีการแสดงพระธรรมเทศนา การบรรยายธรรม และการสนทนาธรรม
ประชาชนที่ไม่สะดวกเดินทางสามารถรับชมการถ่ายทอดสดได้ผ่านทางเฟซบุ๊กของสํานักงานพระพุทธศาสนาแ
ห่งชาติ หรือร่วมกิจกรรมทางศาสนาได้ ณ ศาสนสถานและวัดใกล้บ้านทั่วประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​“นฤมล” ผูัแทนการค้าไทย ปลื้ม กลุ่มบริษัท TORAY เตรียมลงทุนด้านอุตสาหกรรมไบโอรีไฟเนอรี่ในไทยเพิ่มไม่ต่ำกว่า 1,000 ล้านบาท ภายในปี 69
วันอังคารที่ 5 มีนาคม 2567
05/03/2567
​“นฤมล” ผูัแทนการค้าไทย ปลื้ม กลุ่มบริษัท TORAY เตรียมลงทุนด้านอุตสาหกรรมไบโอรีไฟเนอรี่ในไทยเพิ่มไม่ต่ํากว่า 1,000 ล้านบาท ภายในปี 69
​“นฤมล” ผูัแทนการค้าไทย ปลื้ม กลุ่มบริษัท TORAY เตรียมลงทุนด้านอุตสาหกรรมไบโอรีไฟเนอรี่ในไทยเพิ่มไม่ต่ํากว่า 1,000 ล้านบาท ภายในปี 69
วันนี้ (5 มีนาคม 2567) ณ สํานักงานใหญ่ Toray กรุงโตเกียว ประเทศญี่ปุ่น ศาสตราจารย์ นฤมล ภิญโญสินวัฒน์ ผู้แทนการค้าไทย นําทีมไทยแลนด์พบหารือกับนาย Satoru Hagiwara Executive Vice President of Toray Industries, Inc.
ผู้แทนการค้า เปิดเผยว่า สืบเนื่องจากการหารือกับนายมาซาฮิเดะ มัตซึมูระ Vice President บริษัท โทเรอินดัสตรีส์ ประเทศญี่ปุ่น และประธานกลุ่มบริษัท TORAY ในประเทศไทย ณ ทําเนียบรัฐบาล เมื่อวันที่ 21 กุมภาพันธ์ที่ผ่านมา โดยนายมาซาฮิเดะ มัตซึมูระ ยืนยันว่ากลุ่มบริษัท TORAY เดินหน้าลงทุนในประเทศไทยเพิ่มขึ้นแน่นอน วันนี้ตนเองพร้อมคณะได้เข้าพบหารือกับนาย Satoru Hagiwara Executive Vice President of Toray Industries, Inc. เพื่อติดตามความคืบหน้าประเด็นการลงทุนในประเทศไทยของกลุ่มบริษัท TORAY
ผู้แทนการค้า กล่าวว่า จากการหารือกับนาย Satoru Hagiwara ย้ําว่ากลุ่มบริษัท TORAY พร้อมมีความสนใจขยายการลงทุนอุตสาหกรรม ไบโอรีไฟเนอรี่ ซึ่งเป็นการแปรรูปชีวมวลด้วยกระบวนการทางกายภาพ เคมี และ/หรือชีวภาพเพื่อให้ได้ผลิตภัณฑ์ฐานชีวภาพ (Bio-based product) ประเภทต่างๆ เช่น ผลิตภัณฑ์เคมีชีวภาพ วัสดุชีวภาพ สารชีวภาพที่ให้คุณสมบัติพิเศษสําหรับนําไปผลิตเป็นอาหารเสริมสุขภาพ เครื่องสําอาง และยา ซึ่งคาดว่ามูลค่าการลงทุน ไม่ต่ํากว่า 1,000 ล้านบาท ภายในปึ 2026 ทั้งนี้ ปัจจุบันกลุ่มบริษัท TORAY มีมูลค่าการลงทุนในประเทศไทยนับแสนล้านบาท
ผู้แทนการค้า เปิดเผยต่อไปว่าได้พบหารือกับนาย Tatsuhiko Takesada President and Chief Executive Officer of Japan Overseas Infrastructure Investment Corporation for Transport & Urban Development (JOIN) ณ สํานักงาน JOIN กรุงโตเกียว ซึ่งเป็นหน่วยงานรัฐบาลญี่ปุ่น เพื่อสนับสนุนและลงทุนร่วม ปัจจุบันได้ลงทุนร่วมในไทยแล้วประมาณกว่า 1,000 ล้านบาท และพร้อมจะลงทุนเพิ่มกับบริษัทญี่ปุ่นที่จะเข้ามาลงทุนในประเทศไทย
“การเดินทางเยือนญี่ปุ่นในครั้งนี้ได้พบหารือกับภาคเอกชนญี่ปุ่นหลายบริษัทที่สนใจเข้ามาลงทุนเพิ่มเติมในไทย เช่น บริษัท TORAY เพื่อส่งเสริมความร่วมมือด้านการค้าการลงทุนระหว่างไทย-ญี่ปุ่น ให้เกิดผลเป็นรูปธรรมต่อไป และในฐานะของตัวแทนนายกรัฐมนตรีของประเทศไทย ยืนยันที่จะให้การสนับสนุนและผลักดันการดําเนินงานร่วมกันระหว่างประเทศไทยและประเทศญี่ปุ่นในทุกๆ รูปแบบ ที่จะสามารถเอื้อให้เกิดประโยชน์สูงสุดแก่ภาคประชาชน ภาคอุตสาหกรรม และเศรษฐกิจของทั้งสองประเทศ ให้เติบโตและก้าวหน้าต่อไปได้อย่างมั่นคงและยั่งยืน”ผู้แทนการค้า ย้ํา
รัฐบาลไทย-ข่าวทำเนียบรัฐบาล-รองปลัดเศรษฐเกียรติฯ เข้าร่วมการประชุมคณะกรรมการน้ำตาลทราย ครั้งที่ 1/2567
วันจันทร์ที่ 4 มีนาคม 2567
รองปลัดเศรษฐเกียรติฯ เข้าร่วมการประชุมคณะกรรมการน้ําตาลทราย ครั้งที่ 1/2567
รองปลัดเศรษฐเกียรติฯ เข้าร่วมการประชุมคณะกรรมการน้ําตาลทราย ครั้งที่ 1/2567
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เข้าร่วมการประชุมคณะกรรมการน้ําตาลทราย ครั้งที่ 1/2567 โดยมีนายรณรงค์ พูลพิพัฒน์ อธิบดีกรมการค้าต่างประเทศ เป็นประธาน พร้อมด้วยผู้แทนจากหน่วยงานที่เกี่ยวข้อง ได้แก่ กรมการค้าต่างประเทศ กรมการค้าภายใน สํานักงานคณะกรรมการอ้อยและน้ําตาลทราย และผู้แทนไร่อ้อยและโรงงาน เข้าร่วม ณ ห้องประชุมกรมการค้าต่างประเทศ ชั้น 9 กระทรวงพาณิชย์ สนามบินน้ํา โดยที่ประชุมรับทราบรายงานต่าง ๆ ที่เกี่ยวข้องกับการผลิตน้ําตาลทราย ได้แก่ รายงานสถานการณ์จําหน่ายน้ําตาลทรายฤดูการผลิตปี 2566/2567 รายงานผลการดําเนินการตามมติคณะกรรมการน้ําตาลทราย ในประเด็นต้นทุนการผลิตน้ําตาลทรายฤดูการผลิตปี 2565/2566 และกําหนดปริมาณน้ําตาลทรายให้โรงงานน้ําตาลทรายผลิตในฤดูการผลิตปี 2566/2567 (บัญชีจัดสรรปริมาณน้ําตาลทรายขั้นต้น) รายงานการให้สิทธิซื้อน้ําตาลทรายเพื่อผลิตสินค้าส่งออกปี 2567 ผลการดําเนินการเพื่อให้เป็นไปตามพระราชบัญญัติอ้อยและน้ําตาลทราย (ฉบับที่ 2) พ.ศ. 2565 (โดยเห็นชอบการแต่งตั้งให้ นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นผู้แทนกระทรวงเกษตรและสหกรณ์ ในคณะกรรมการน้ําตาลทราย) นอกจากนี้ ที่ประชุมเห็นชอบการกําหนดปริมาณน้ําตาลทรายให้โรงงานผลิตในฤดูการผลิตปี 2566/2567 (บัญชีจัดสรรปริมาณน้ําตาลทราย ครั้งที่ 2), การเพิ่มประเภทกิจการที่ให้โรงงานสามารถจําหน่ายน้ําตาลทรายดิบภายในราชอาณาจักร, ร่างประกาศคณะกรรมการน้ําตาลทราย เรื่อง กําหนดหลักเกณฑ์และวิธีการในการขอปรับปรุงบัญชีน้ําตาลทรายในกรณีน้ําตาลทรายขาดหรือเกินบัญชีหรือกรณีอื่นใดซึ่งทําให้ปริมาณน้ําตาลทรายไม่ตรงตามบัญชีที่บันทึกไว้ในบัญชี พ.ศ. .... และโครงการติดตามสถานการณ์อ้อย น้ําตาลทราย อุตสาหกรรมต่อเนื่อง และการส่งออกน้ําตาลทรายให้กับผู้ประเทศคู่ค้าประจําปี 2567 (ครั้งที่ 1)
รัฐบาลไทย-ข่าวทำเนียบรัฐบาล-อนุมัติงบ 104 ล้านบาท จัดงาน เย็นทั่วหล้า มหาสงกรานต์ 2567
วันอังคารที่ 5 มีนาคม 2567
05/03/2567
อนุมัติงบ 104 ล้านบาท จัดงาน เย็นทั่วหล้า มหาสงกรานต์ 2567
วันอาทิตย์ที่ 25 กุมภาพันธ์ 2567
ต่อจากนี้ไป ขอเชิญรับฟังไทยคู่ฟ้า
รัฐบาลกระตุ้นการท่องเที่ยว โดยอนุมัติงบ 104 ล้านบาท เพื่อจัดงาน Maha Songkran World Water
Festival เย็นทั่วหล้า มหาสงกรานต์ 2567 ระหว่างวันที่ 11-15 เม.ย.2567 ณ
บริเวณถนนราชดําเนินกลางและท้องสนามหลวง กรุงเทพมหานคร และพื้นที่อัตลักษณ์ 5
ภูมิภาคทั่วประเทศไทย มีกิจกรรม เช่น ขบวนรถพาเหรดสงกรานต์ การแสดงโขน มโนราห์ ลานสงกรานต์ 5
ภาค
เพื่ออนุรักษ์และสืบทอดประเพณีอันงดงามและเฉลิมฉลองในโอกาสที่องค์การยูเนสโกประกาศขึ้นทะเบียนสงก
รานต์ในประเทศไทยเป็นรายการมรดกทางวัฒนธรรมที่จับต้องไม่ได้ของมนุษยชาติ ซึ่งการจัดงานครั้งนี้
จะกระตุ้นให้เกิดการเดินทางและสร้างรายได้จากการท่องเที่ยว ส่งเสริมให้ประเทศไทย เป็น 1 ใน 10
ประเทศสุดยอดเฟสติวัลของโลก
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ หารือเอกชนใหญ่ ด้านการถลุงแร่ และการขนส่งโลจิสติกส์ นายกฯ ปลื้ม เอกชนสนใจลงทุนด้าน Cold Storage Facility ในไทยตามนโยบาย Aviation Hub
วันอังคารที่ 5 มีนาคม 2567
05/03/2567
นายกฯ หารือเอกชนใหญ่ ด้านการถลุงแร่ และการขนส่งโลจิสติกส์ นายกฯ ปลื้ม เอกชนสนใจลงทุนด้าน Cold Storage Facility ในไทยตามนโยบาย Aviation Hub
นายกฯ หารือเอกชนใหญ่ ด้านการถลุงแร่ และการขนส่งโลจิสติกส์ นายกฯ ปลื้ม เอกชนสนใจลงทุนด้าน Cold Storage Facility ในไทยตามนโยบาย Aviation Hub
โดยนายชัย วัชรงค์ โฆษกประจําสํานักนายกรัฐมนตรี เปิดเผยว่า วันนี้ (5 มีนาคม 2567) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้พบหารือกับบริษัทเอกชนออสเตรเลีย ดังนี้
เวลา 10.00 น. (เวลาท้องถิ่นนครเมลเบิร์น) พบ Dr. Andrew Forrest AO, Executive Chairman and Founder ผู้บริหาร Fortescue ซึ่งเป็นบริษัทเหมืองแร่ขนาดใหญ่ของออสเตรเลีย มีสํานักงานใหญ่อยู่ที่เมือง Perth ปัจจุบัน เป็นบริษัทถลุงสินแร่เหล็ก (Iron Ore) อันดับ 4 โลก มีกําลังการผลิต 192 ล้านตันต่อปี ผลิตไฟฟ้าจากพลังงานแสงอาทิตย์ พลังงานน้ําและแบตเตอรี่อีวี โดยได้แสดงความสนใจเข้ามาลงทุนในอุตสาหกรรมการผลิตแบตเตอร์รี่ไฮโดรเจนและไฮโดรเจนสีเขียวในประเทศไทย พร้อมกล่าวชื่นชมนโยบายการผลิตพลังงานสีเขียวและเป้าหมายการเป็นกลางทางคาร์บอน (Carbon Neutrality) ในปี ค.ศ. 2050 ของไทยด้วย
เวลา 10.40 น. (เวลาท้องถิ่นนครเมลเบิร์น) Mr. Peter Fox AM, Executive Chairman ผู้บริหาร Linfox ซึ่งเป็นผู้ให้บริการขนส่งสินค้าและโลจิสติกส์อัจฉริยะของออสเตรเลีย มีสํานักงานใหญ่ที่ Melbourne มีการดําเนินการใน 9 ประเทศ ส่วนในประเทศไทย เป็นสํานักงานและศูนย์ควบคุมสําหรับภูมิภาค มีการลงทุนมาตั้งแต่ปี 1993 จํานวน 12 แห่ง เพื่อให้บริการกระจายสินค้าไปยังร้านค้าปลีกและร้านอาหารมากกว่า 4000 ร้าน มีพนักงานในประเทศกว่า 6000 คน และบริษัท subcontract กว่า 3000 แห่ง นายกรัฐมนตรี โดยได้กล่าวว่า บริษัทฯ มีการลงทุนในไทยอย่างต่อเนื่อง
ปัจจุบันไทยมีรถบรรทุกขนส่งสินค้าต่อวันกว่า 2,000 คัน มีมาตรฐานในด้านความปลอดภัยของผู้ขับขี่ เพื่อลดปริมาณอุบัติเหตุบนท้องถนน มีแผนที่จะตั้งศูนย์ regional traffic control fleet ในประเทศไทย ซึ่งจะเป็นการนําเอาเทคโนโลยีใหม่ ๆ เข้ามาไทย พร้อมการจ้างงานที่เพิ่มขึ้น ในโอกาสนี้ Linfox สนใจเข้าเป็นผู้ให้บริการใน cold storage facility ที่นายกรัฐมนตรีได้แถลงถึงการสร้างขึ้นที่ท่าอากาศยานสุวรรณภูมิเมื่อสัปดาห์ที่ผ่านมา
ทั้งนี้ ปัจจุบัน บริษัทฯ ให้บริการแก่บริษัทต่างๆ ในไทย เช่น โลตัส และกลุ่มบริษัทบุญรอดบริวเวอรี่ ซึ่งเป็นการร่วมทุนระหว่างกัน โดยใช้ประเทศไทยเป็นศูนย์กลางครอบคลุมภูมิภาคเอเชียตะวันออกเฉียงใต้
รัฐบาลไทย-ข่าวทำเนียบรัฐบาล-นายกรัฐมนตรี ตรวจราชการ จ.สกลนคร
วันอังคารที่ 5 มีนาคม 2567
05/03/2567
นายกรัฐมนตรี ตรวจราชการ จ.สกลนคร
วันอาทิตย์ที่ 18 กุมภาพันธ์ 2567
ต่อจากนี้ไป ขอเชิญรับฟังไทยคู่ฟ้า
ในวันนี้ (18ก.พ.67) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง
ตรวจราชการ จ.สกลนคร
เพื่อหารือประเด็นความเดือดร้อนเรื่องการทําประมงน้ําจืดและการบริหารจัดการน้ําในพื้นที่หนองหาน
เยี่ยมชมพื้นที่ต้นแบบในการแก้ไขปัญหาคุณภาพดิน การจัดการแหล่งน้ํา
และประชุมหารือแผนพัฒนาและแก้ไขปัญหาของจังหวัด
หารือประเด็นการพัฒนาจังหวัดสกลนครให้เป็นสถานที่ท่องเที่ยวเชิงศาสนา
การพัฒนาจังหวัดให้เป็นเมืองนวัตกรรมการเกษตร
ชมผลิตภัณฑ์สินค้าทางการเกษตรและจับคู่ความร่วมมือระหว่างภาคธุรกิจและเกษตรกร
ตลอดจนติดตามนโยบาย 30 บาทรักษาทุกที่ด้วยบัตรประชาชนใบเดียว
และพบปะประชาชนชาวจังหวัดสกลนคร
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-"วราวุธ" กำชับ ศรส. - พมจ.อุดรธานี ช่วยลูกชายกลับบ้าน หลังแม่ร้อง หายไป 5 เดือน พบเร่ร่อน บอกจำพ่อแม่ไม่ได้
วันอังคารที่ 5 มีนาคม 2567
"วราวุธ" กําชับ ศรส. - พมจ.อุดรธานี ช่วยลูกชายกลับบ้าน หลังแม่ร้อง หายไป 5 เดือน พบเร่ร่อน บอกจําพ่อแม่ไม่ได้
"วราวุธ" กําชับ ศรส. - พมจ.อุดรธานี ช่วยลูกชายกลับบ้าน หลังแม่ร้อง หายไป 5 เดือน พบเร่ร่อน บอกจําพ่อแม่ไม่ได้
วันที่ 4 มีนาคม 2567 นางสาวซาราห์ บินเย๊าะ รองปลัดกระทรวงการพัฒนาสังคมและความมั่นคงของมนุษย์ ในฐานะประธานคณะทํางานขับเคลื่อนศูนย์เร่งรัดจัดการสวัสดิภาพประชาชน (ศรส.) เปิดเผยถึงกรณีข่าว ลูกหาย 5 เดือน ตามหาจนเจอ กลายเป็นคนเร่ร่อน สุดท้ายหัวใจต้องสลาย ลูกตอกกลับน้ําตานอง ติดยาเสพติดจนหลอน จําพ่อแม่ตัวเองไม่ได้ ที่ จ.อุดรธานี ว่า นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) มีความห่วงใยกรณีดังกล่าว จึงได้สั่งการให้ ศูนย์เร่งรัดจัดการสวัสดิภาพประชาชน (ศรส.) กระทรวงการพัฒนาสังคมและความมั่นคงของมนุษย์ (พม.) ส่งทีมปฏิบัติการหน่วยเคลื่อนที่เร็ว ลงพื้นที่เร่งตรวจสอบข้อเท็จจริงและให้ความช่วยเหลือ พบว่า ชายดังกล่าว อายุ 24 ปีเป็นผู้ป่วยจิตเวช เคยอาศัยอยู่กับ พ่อ อายุ 42 ปี อาชีพรับจ้างทํางานก่อสร้าง แม่ อายุ 40 ปี อาชีพขายไอศกรีมโบราณ หลาน 2 คน อายุ 9 ปี และ 7 ปี รวมทั้งหลานทารก อายุ 5 เดือน ซึ่งเป็นลูกของลูกสาวคนเล็ก ที่นํามาทิ้งไว้ให้ดูแล ไม่เคยส่งเสียเลี้ยงดู โดยชายดังกล่าวได้หายตัวไป เมื่อวันที่ 20 ก.ย. 66 ต่อมาทางครอบครัวได้ประสานเพจบ้านดุงอัปเดตให้ช่วยเหลือติดตามหา จนกระทั่งพบตัวเมื่อวันที่ 2 มี.ค. ที่ผ่านมา ที่วัดแห่งหนึ่งใน จ.อุดรธานี และทาง สภ.เมืองอุดรธานี ได้พาตัวส่งรักษาที่โรงพยาบาล เมื่อสิ้นสุดการรักษา ทางแพทย์จึงได้ให้ยามาทานต่อที่บ้าน
นางสาวซาราห์ กล่าวต่อไปว่า ศรส. จ.อุดรธานี ได้ลงพื้นที่เยี่ยมชายดังกล่าว เพื่อพูดคุยกับครอบครัวและให้ความช่วยเหลือในเบื้องต้น พร้อมพิจารณาเป็นเงินสงเคราะห์ครอบครัวผู้มีรายได้น้อยและผู้ไร้ที่พึ่ง อีกทั้งแนะนําสิทธิสวัสดิการต่างๆ จากภาครัฐ นอกจากนี้ ประสานความช่วยเหลือกับ อบต.บ้านชัย และ อ.บ้านดุง จ.อุดรธานี เพื่อช่วยพาไปรักษาตัวตามที่แพทย์นัดทุกครั้ง และนักสังคมสงเคราะห์ของโรงพยาบาล เพื่อขอยกเว้นค่ารักษาพยาบาล เนื่องจากทางครอบครัวมีฐานะยากจน รายได้ไม่เพียงพอต่อการยังชีพ
นางสาวซาราห์ กล่าวเพิ่มเติมว่า กรณีคนในครอบครัวหรือผู้ที่อยู่ในความดูแลหายออกจากบ้านหรือสูญหาย โดยเฉพาะในกรณีที่เป็นกลุ่มเปราะบาง อาทิ เด็ก ผู้สูงอายุ คนพิการ ผู้ที่มีความผิดปกติทางจิต สามารถขอความช่วยเหลือจากเจ้าหน้าที่ตํารวจได้ทันทีไม่จําเป็นต้องรอ 24 ชั่วโมง โดยแจ้งความได้ที่สถานีตํารวจทุกแห่งทั่วประเทศ นอกจากนี้ หากต้องการความช่วยเหลือในการติดตามคนหาย หรือประสบปัญหาความเดือดร้อนทางสังคม ขอให้โทรแจ้งมาที่ ศูนย์เร่งรัดจัดการสวัสดิภาพประชาชน หรือ ศรส. กระทรวง พม. ผ่านฮอตไลน์ 1300 บริการตลอด 24 ชั่วโมง โดยหน่วยปฏิบัติการเคลื่อนที่เร็ว พร้อมลงพื้นที่ช่วยเหลืออย่างรวดเร็วทันที
#ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #ศรส #อุดรธานี